|  |  |  |  |  |  |
| --- | --- | --- | --- | --- | --- |
| OTSUS | | | | EELNÕU | |
| Vainupea | | 18. juuni 2025 nr | | |
|  | |  | | | |

Vee-ettevõtja määramine

Aluseks võttes kohaliku omavalitsuse korralduse seaduse § 6 lõike 3 punkti 1, § 22 lõike 1 punkti 37, ühisveevärgi-ja kanalisatsiooniseaduse § 24 lõiked 2 ja 4, konkurentsiseaduse §14 ning lähtudes Kadrina Vallavalitsusele esitatud ettepanekust vee-ettevõtja määramiseks ja tegevuspiirkonna kehtestamiseks Kadrina Vallavolikogu

o t s u s t a b:

1. 1. Määrata vee-ettevõtjaks Aktsiaselts Kadrina Soojus, registrikood 10338177, asukohaga Rakvere tee 11, Kadrina alevik, Kadrina vald, Lääne-Viru maakond, vee- ja kanalisatsioonivarustusteenuse osutamiseks kümneks aastaks alates 1. juulist 2025 kuni 30. juunini 2035.
2. 2. Kehtestada vee-ettevõtja tegevuspiirkonnaks Kadrina valla haldusterritoorium. Vee-ettevõtja tegevuspiirkonnaks loetakse tema valduses või hallata olevat veevärgi ja kanalisatsioonisüsteemi, mille kaudu vee-ettevõtja teostab kinnistute veega varustamist, heitvee ärajuhtimist või heitvee puhastamist.
3. 3. Haldusülesande rahastamine toimub veeteenuse hinna kaudu, mille on kooskõlastanud Konkurentsiamet.
4. 4. Aktsiaselts Kadrina Soojus poolt osutatava ühisveevärgist veega varustamise ja reovee ühiskanalisatsiooni juhtimise teenuse üle teostab järelevalvet Kadrina Vallavalitsus.
5. 5. Aktsiaselts Kadrina Soojus peab vähemalt 12 kuud enne ühisveevärgi ja -kanalisatsiooni teenuse pakkumise peatamist või lõpetamist informeerima kirjalikult kohalikku omavalitsust ja Konkurentsiametit peatamise või lõpetamise ajakavast ja esitama ülevaate abinõudest, mis tagavad ühisveevärgi ja -kanalisatsiooni seadusest ja kohaliku omavalitsusega sõlmitud lepingutest tulenevate nõuete täitmise.
6. 6. Aktsiaseltsil Kadrina Soojus esitada tegevuse avalikustamiseks ning läbipaistvuse tagamiseks vee-ettevõtja majandusaasta aruande kokkuvõte avaldamiseks Kadrina valla veebilehel 30 päeva jooksul pärast majandusaasta aruande kinnitamist. Aruande kokkuvõte peab sisaldama ülevaadet viimase aasta jooksul tehtud investeeringutest, joogivee kvaliteedist, reovee puhastamisest, tuleviku arengusuundadest ning ühisveevärgi ja -kanalisatsiooni arendamiseks kavandatud investeeringutest.
7. 7. Kadrina Vallavalitsusel avaldada vee-ettevõtja määramise teade väljaandes Ametlikud Teadaanded ja Kadrina valla ajalehes Kodukant.
8. 8. Otsus teha teatavaks Aktsiaseltsile Kadrina Soojus.
9. 9. Tunnistada kehtetuks Kadrina Vallavolikogu 25. märtsi 2015 .aasta otsus nr 97 „Vee-ettevõtja määramine“.
10. 10. Otsus jõustub Aktsiaseltsile Kadrina Soojusteatavakstegemisest.

|  |  |
| --- | --- |
|  | |
| (allkirjastatud digitaalselt) |  |
| Madis Viise |  |
| vallavolikogu esimees |  |
|  |  |

Seletuskiri otsuse eelnõule

Ühisveevärgi -ja kalisatsiooniseaduse § 6 järgi on vee-ettevõtja eraõiguslik juriidiline isik, kelle on kohaliku omavalitsuse üksus määranud ühisveevärgi ja -kanalisatsiooni teenuse osutajaks.

Aktsiaselts Kadrina Soojus oli määratud kümneks aastaks kuni 31. märtsini 2025 vee-ettevõtjaks Kadrina valla haldusterritooriumil.

Aktsiaselts Kadrina Soojus on esitanud 4. juunil 2025 uue taotluse, mille palub määrata Aktsiaselts Kadrina Soojus valla vee-ettevõtjaks.

Ühisveevärgi -ja kanalisatsiooniseadus § 24 lõike 3 alusel määratakse vee-ettevõtja volikogu otsusega ning sama seaduse sama paragrahvi lõige 4 ütleb, mida volikogu otsus vee-ettevõtja määramise kohta peab sätestama.

Väljavõte ühisveevärgi -ja kanalisatsiooniseaduse §-st24

(2) Kui ühisveevärk ja -kanalisatsioon on eraõigusliku juriidilise isiku omandis, võib ühisveevärgi ja -kanalisatsiooni omanik esitada kohaliku omavalitsuse üksusele ettepaneku määrata ta vee-ettevõtjaks käesoleva seaduse tähenduses. Kui eraõiguslikust juriidilisest isikust ühisveevärgi ja -kanalisatsiooni omaniku suhtes ei ilmne käesoleva seaduse §-s 26 nimetatud asjaolusid, määrab kohaliku omavalitsuse üksus ühisveevärgi ja -kanalisatsiooni omaniku vee-ettevõtjaks.

  (3) Vee-ettevõtja määratakse kohaliku omavalitsuse volikogu otsusega ning otsus avalikustatakse võrguväljaandes Ametlikud Teadaanded ja kohalikus või maakonna ajalehes.

  (4) Kohaliku omavalitsuse volikogu otsuses vee-ettevõtja määramise kohta sätestatakse vähemalt:  
1) eraõiguslikule juriidilisele isikule antav haldusülesanne halduskoostöö seaduse järgi;

2)vee-ettevõtja tegevuspiirkond

3)haldusülesande täitmise rahastamise alused ja rahastamise ulatus, kui haldusülesande täitmist rahastatakse riigieelarvest või kohaliku omavalitsuse üksuse eelarvest;  
4) haldusülesande täitmise üle järelevalvet tegev kohaliku omavalitsuse ametiasutus või organ;

5) vee-ettevõtja pädevusnõuded;

6) otsuse kehtivusaeg, kui otsus on tähtajaline;  
7) järelevalveasutuse või -organi õigused ja eraõigusliku juriidilise isiku kohustused otsuse kehtetuks tunnistamise korral haldusülesande täitmise järjepidevuse tagamiseks, arvestades käesolevas seaduses sätestatut.

  (5) Käesoleva paragrahvi lõike 4 punktis 2 nimetatud tegevuspiirkonna määramisel tuleb võimaluse korral vältida mitme vee-ettevõtja määramist.

Marika Mardõkainen

vallasekretär